alexandrainst/scandi-wiki huggingface dataset:
Hanus Samró

Hanus Samró (føddur 1. mai 1988 í Tórshavn) er ein føroyskur politikari (Fólkaflokkurin), rithøvundur, stjóri í smápartafelagnum Ó og lesandi.

Lívsleið 
Hann hevur International Baccalaureate Diploma frá International School of the Hague í Niðurlondum frá 2007. I 2008 fór hann í holt við at lesa altjóða handil og búskap við Erasmus Universiteit Rotterdam, men fullførdi ikki. Síðan 2010 hevur hann lisið stjórnmálafrøði við Fróðskaparsetur Føroya. Hann var í starvi hjá Rainbow Seafood í Gloucester uttanfyri Boston í 2007, lærari í Tórshavn 2008–2009 og frilansjournalistur fyri føroyska ungdómstíðarritið og heimasíðuna MESS i 2009.

Í 2010 gjørdist hann limur í ungmannafelagnum hjá Fólkflokkinum, HUXA, har hann tók við sum formaður sama ár. Í 2011 varð hann valdur inn á Føroya Løgting 23-ára gamal, og hann er harvið tann triðyngsti fast innvaldi løgtingslimur nakrantíð. Eftir at hann varð valdur inn á ting, fór hann frá sum formaður í HUXA sama árið. Samró er limur í Løgtingsins vinnunevnd og Løgtingsins trivnaðarnevnd.

Í 2011 gav hann út sína fyrstu bók, tá hann gav út skaldsøguna Tey bæði. Trúfesti og fullkomin friður. Tvey ár seinni gav hann út eina skaldsøgu afturat, sum hevur heitið Hans Jensen, og í 2014 kom triðja skaldsøga hansara, Ein dagføring, ið er ein ungdómsskaldsøga, ið varpar ljós á alsamt størri nýtslu á Facebook.

Útgivið 
2011 - Tey bæði. Trúfesti og fullkomin friður
2013 - Hans Jensen, skaldsøga, politisk spenningssøga
2014 - Ein dagføring, ungdómsskaldsøga

Familja 
Hann er sonur Óla Samró, stjóra í FAREC International í Haag, og Thurid Samró, tannrøktari í Dental Art Clinic í Dubai.

Keldur 

Føroyskir politikarar
Løgtingslimir
Politikarar úr Fólkaflokkinum
Føroyskir rithøvundar
Føðingar í 1988
Hilmar Bech

Jegvan Hilmar Bech (føddur 19. juli 1933 í Porkeri, deyður 18. august 2016) var ein føroyskur lærari og politikari (Javnaðarflokkurin). Hann varð útbúgvin lærari frá Haslev seminarium frá 1958, og starvaðist sum lærari í Vági 1958–1959, og síðan í Porkeri til 1999. Hann var bygdarráðslimur í Porkeris kommunu 1962–1966. Hann hevði eisini fleiri onnur almenn álitisstørv. Hann umboðaði Javnaðarflokkin á Føroya Løgtingi frá 1970–1984, valdur inn í Suðuroyar valdømi. Løgtingsformaður 1979–1980. Bech var varalimur til Løgtingið 1984–1990.

Keldur 

Løgtingið 150 – Hátíðarrit, bind 2 (2002), s. 258. (PDF)

Føðingar í 1933
Andlát í 2016
Føroyskir lærarar
Føroyskir politikarar
Politikarar úr Javnaðarflokkinum
Løgtingsformenn í Føroyum
Porkeningar
Løgtingslimir
Løgtingsvalið 1984

Løgtingsvalið 1984 var hildið hin 8. november 1984 eftir at Pauli Ellefsen, løgmaður, útskrivaði løgtingsvalið til tann síðsta dagin ið var møguligur, júst fýra ár eftir løgtingsvalið 1980.

Valúrslitið innibar at tann borgarliga stjórnin hjá Paula Ellefsen (Sambandsflokkurin, Fólkaflokkurin og Sjálvstýrisflokkurin) noyddist at fara frá so nýggja mið-vinstrasamgongan, sum gjørdist fjórða stjórnin hjá Atla Dam (Javnaðarflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin) kundi taka við. Stjórnarskiftið fór fram hin 10. januar 1985. Sambandsflokkurin og Fólkaflokkurin gjørdist harvið andstøðuflokkar.

Valúrslitið

Býtið av valdum løgtingslimum eftir valdømi

Keldur 

Løgtingsval
Heini O. Heinesen

Heini Oyolvur Heinesen (føddur 6. august 1938 í Kunoy, deyður 13. august 2018) var ein føroyskur politikari (Tjóðveldi).

Lívsleið 
Hann var sjómaður 1954–1955 og var síðan í snikkaralæru í Klaksvík til 1959. Heinesen var byggimeistari 1967–1977 og vegaformaður hjá Landsverkfrøðinginum 1978–1988.

Heinesen var bygdarráðslimur í Kunoy frá 1977, og var eisini limur árini 1962–1970. Hann var borgarstjóri í kommununi 1977–2008 og varaborgarstjóri 2009–2012, og virkaði sum borgarstjóri eftir at John Damberg flutti til Danmarkar í oktober 2012. Sum lokalpolitikari var hann eisini formaður í Føroya Kommunufelag 1983–1985. Frá 1. januar 2013 gjørdist Heini varaborgarstjóri í Kunoy, um hann tá gjørdist borgarstjóri og hevði virkað sum borgarstjóri alt valskeiðið, so hevði hann sett heimsmet í at veri heimsins elsti í einum slíkum starvi.

Heinesen var stýrislimur 1978–1981 og formaður 1981–1984 í lokalfelagnum Norðoya Tjóðveldisfelag, landsnevndarlimur 1981–1984, limur í lokalnevndini 1990–1994, limur í starvsnevndini í fleiri ár frá 1994, flokksformaður 1994–1998 og flokksleiðari á Tingi 1994–2004. Hann var valdur á Føroya Løgting fyri Norðoyar valdømi 1984–2004 og 2008–2011.

Løgtingsnevndir 
2008–2011 limur í Rættarnevndini
2002–2004 formaður í Vinnunevndini
2002–2004 formaður í Landsstýrismálanevndini
1998–2002 formaður í Vinnunevndini
1994–1998 limur í Arbeiðsmálanevndini
1994–1998 limur í Ídnaðarnevndini
1994–1998 limur í Fiskivinnunevndini
1993–1994 formaður í Fiskivinnunevndini
1993–1994 formaður í Ídnaðarnevndini
1990–1993 limur í Fiskivinnunevndini
1990–1994 limur í Samferðslunevndini
1990–1994 limur í Landbúnaðarnevndini
1985–1989 formaður í Ídnaðarnevndini
1985–1986 formaður í Samferðslunevndini

Privatlív 
Heini O. Heinesen giftist Honnu Adam á 70 ára føðingardegi sínum í 2008. Hanna doyði í 2016. Seinastu árini búði Heini O. Heinesen á Norðoya Ellis- og Røktarheimi í Klaksvík.

Keldur 

Føroyskir politikarar
Løgtingslimir
Politikarar úr Tjóðveldi
Borgarstjórar í Føroyum
Føðingar í 1938
Miami

Miami er ein býur í Florida, USA, við 419.777 íbúgvum (2013). Hann er eisini tann býurin, ið hevur flest íbúgvar, har suðuri í Florida. Miami liggur í einum tropiskum øki, har plantuvøksturin er sera góður. Í Miami mugu bilførarar gjalda fyri at sleppa at koyra á vegunum í býnum. Kostnaðurin er ymiskur, alt eftir nær á degnum tað er. Soleiðis ber til at stýra ferðsluni, so at bilrøðirnar ikki verða so langar. Býurin hevur eisini nútímans ferðsluskipan við grundarbreytum og bussum.

Keldur 

Býir í Florida
Appilsin

Appilsinir (Citrus Sinesis) hava uppruna úr Burma og tí sunnara partinum av Kina. Síðan hava tær breitt seg út til India, og síðan til Evropa, har tær hava verið dyrkaðar síðan 15. øld. 

Fruktir
Mina Reinert

Mina Reinert (fødd 30. september 1946 í Sørvági) er ein føroyskur rithøvundur, korrespondentur, lærari og ummælari. 

Hon bleiv studentur úr Hoydølum 1966, bleiv útbúgvin korrespondentur í enskum og týskum 1967, arbeiddi hjá ymsum donskum fyritøkum og las eisini franskt við Københavns Universitet. Flutti heim til Føroya í 1976 at arbeiða á Frímerkjadeild Postverks Føroya, har hon var til 1987. Síðani hevur hon útbúgvið seg og arbeitt sum lærari í enskum og informatiónsviðgerð á Føroya Handilsskúla. Mina hevur skrivað útvarpsleikir, sjónleikir, stuttsøgur og yrkingar, sum hon hevur útgivið í tíðarritunum Følv, Birting og Brá. Í 1996 kom krimiskaldsøgan Duldar leiðir, sum varð útgivin á Mentunargrunni Studentafelagsins.

Útgivið

Krimiskaldsøgur 
1996 - Duldar leiðir, Mentunargrunnur Studentafelagsins

Stuttsøgur 
Saltbússan (útgivin í Følv og Birting)
Skuggin (útgivin í Følv og Birting)
Ketogan (útgivin í Følv og Birting)
Speglini (útgivin í Brá)
Útlagin (útgivin í Birting)

Sjónleikir 
1987 -  Stjørnubarnið (sjónleikur, frumframførdur í 1989 í Sjónleikarhúsinum og í Finnlandi)
1995 - Ozon (skrivaður og framførdur av ungfólki úr Sundalagnum í Eydnuni á Oyrarbakka, í Noregi og í Norðurlandahúsinum á ólavsøku 1995.)

Yrkingar 
Kavaflykran (útgivin í Følv og Birting)
Orðið (útgivin í Brá)
Til gleðina (útgivin í Brá)

Keldur 

Føðingar í 1946
Føroyskir rithøvundar
Føroyskir skaldsøguhøvundar
Føroyskir kvinnuligir rithøvundar
Føroyskir yrkjarar
Dagny Joensen

Dagny Joensen (fødd 31. januar 1941 í Klaksvík) er ein føroyskur rithøvundur og blaðkvinna.

Útgivið

Skaldsøgur 
2005: Hvirlan, skaldsøga

Stuttsøgur 
 1979: Aftan fyri Byrgingina, stuttsøga
 1986: Tá Jólatrina vitjaði Snæbjørn, stuttsøga fyri børn

Útvarpsleikir, sjónleikir og sjónvarpsleikir 
1979: Hvat er kærleiki? útvarpsleikur  
1979: Ert tú nøgd Bina? útvarpsleikur 
1980: Selma og Páll, útvarpsleikur  
1980: Býr nakar inni har,mamma? útvarpsleikur  
1982: Tilvildin, sjónleikur framførdur í Sjónleikarhúsinum  
1984: Fyri Sjónvarp Føroya: Tilvildin gjørd til sjónvarpsleik
1985: Wiskykuffertið, útvarpsleikur
1986: Summarskemtarin, útvarpsleikur
1986: Tað er mín leiklutur, útvarpsleikur
1986: Hvar fór Anna?, útvarpsleikur
1987: Tey keypa sær vinir, útvarpsleikur til ungdómssending
1987: Fremmandamaðurin, útvarpsleikur 
2001: Á ókunnuleið, útvarpsleikur
2001: Tey burturvístu, útvarpsleikur

Yrkisbókmentir 
Terradropar, samrøður við kvinnur í okkara tíð, 2004
Alt av kærleika, um føroyskar kvinnur í USA, 2013

Týðingar 
Jóanna, skaldsøga eftir Fay Weldon 1989

Keldur 

Føðingar í 1941
Føroyskir rithøvundar
Føroyskir skaldsøguhøvundar
Føroyskir kvinnuligir rithøvundar
Føroyskir týðarar
Oluf Djurhuus

Oluf Djurhuus (føddur 18. juni 1928 Innan Glyvur) er ein føroyskur rithøvundur. Hann hevur útgivið tríggjar skaldsøgur, fýra minningarrit og eina bók við endurminningum. Hann hevur starvast sum elektrikari, mest á Skála Skipasmiðju.

Útgávur

Skaldsøgur 
1999: Vónbrot, skaldsøga um norsku Mariu Rønning 
2000: Tey ið undan fóru, skaldsøga, egið forlag
2000: Gutthús, skaldsøga, egið forlag

Minningarrit 
1986: 25 ára minningarrit Skála Handverkarafelag
1987: Tolin Trívst, 60 ára minningarrit hjá Skála Arbeiðsmannafelag
1991: Samstarv, 75 ára minningarrit hjá Kongshavnar Havnastýri
1984: At loysa úr lagdi, 100 ára minningarrit um niðursetubygdina Innan Glyvur. Egið forlag.

Endurminningar 
1998: Leontius, endurminningar, egið forlag.

Familja 
Oluf er sonur Heina Djurhuus og Elisabeth Durhuus úr Gutthúsi á Eiði. Giftist 5. januar 1958 við Fanny Reinert Petersen av Saltnesi, dóttir Dáva Petersen og Ninnu, f. Reinert. Børn: Meinhild, Dávur, Elisabeth, Heini, Finnbogi og Rógvi.

Keldur 

Føðingar í 1928
Føroyskir rithøvundar
Føroyskir skaldsøguhøvundar
Sonni Jacobsen

Sonni Jacobsen (føddur hin 19. februar 1959 í Sørvági) er ein føroyskur rithøvundur. Foreldrur hansara vóru Herluf og Charlotta Jacobsen í Sørvági. Frá hann var 3 ára gamal vaks hann upp hjá pápabeiggjanum, Jóhan á Ørg og konu hansara Lenu í Sørvági orsakað av, at mamman var vorðin sjúk og pápin sigldi. Hann hevur útgivið tvær bøkur um Sørvágs søgu, fýra skaldsøgur, tvær metbøkur og eina bók sum eitur Greinar og rit. Fyrsta bókin ið hann gav út var bygdasøgan "Sørvágur og sørvingar I", sum kom út í 1995.

Útgávur

Skaldsøgur 
1997: Myrkar nætur. (skaldsøga). Forlagið Ytstifjórðingur 
1998: Teir bláu. (skaldsøga). Forlagið Ytstifjórðingur 
1999: Úr támi tíðarinnar. (skaldsøga). Forlagið Ytstifjórðingur 
2003: Eitrandi blóð. (skaldsøga). Forlagið Ytstifjórðingur

Bygdarsøgur 
1995: Sørvágur og sørvingar I. (bygdarsøga). Forlagið Ytstifjórðingur 
1996: Sørvágur og sørvingar II. 1996 (bygdarsøga). Forlagið Ytstifjórðingur

Aðrar útgávur 
2000: Greinar og rit. 2000 (ritsavn). Forlagið Ytstifjórðingur 
2000: Metbókin 2001. (metbók). Forlagið Føroya Met 
2004: Metbókin 2005. (metbók). Forlagið Føroya Met

Keldur 

Føroyskir rithøvundar
Føroyskir skaldsøguhøvundar
Føðingar í 1959
David Johannesen

David Johannesen (føddur 19. mai 1949 í Miðvági) er ein føroyskur prestur og rithøvundur.

Tá ið David hevði tikið realprógv í 1967 á Giljanesi, fór hann niður til Danmarkar, har hann í 1969 tók klassiskt málsligt studentsprógv á Rønde Kursus. Í 1976 tók hann gudfrøðiligt embætisprógv við lærda háskúlan í Århus. David var sóknarprestur í Vága prestagjaldi frá 1. august 1977 til 1. august 2012. 

Hann er sonur Steintór Johannesen, skipara úr Miðvági og konu Marin Kristinu, fødd Davidsen, úr Kvívík. David giftist 27. juni 1981 við Siggu Mariu Joensen, radiografi, úr Klaksvík. Tey eiga tríggjar døtur, Maritu, Karin Elisu og Honnu Kristinu.

Útgávur

Skaldsøgur 
2010: Dirvi til at liva. Skaldsøga. 
2017: Framtíðarvónir. Skaldsøga. 
2022: Vón og væntan. Skaldsøga.

Yrkingar 
1980: 21 yrkingar
1982: 30 yrkingar
1990: 50 yrkingar
1998: 70 yrkingar
2008: 2. broytt útgáva
2000: 110 yrkingar
2009: 2. broytt útgáva

Aðrar útgávur 
1991: Skrivað tvær greinir í bókini, Martin Luther - ein avbjóðing tá og nú. 
2003: Lív hóast deyða. Stuttir lestrar til hvønn dag í árinum.  
2011: 2. broytt útgáva
2006: Martin Luther. Søga og gudfrøði. 
2007: Martin Luther: Frælsi teirra kristnu. Greinir og ritgerðir.Týðing. 
2014: Martin Luther: Kirkjan í bábilskum fangilsi.Týðing. 
2015: Svend Lerfeldt: Lutherbókin. Luthers lív og tankar lýstir við sitatum úr verkum hansara.Týðing. 
2015: Andin og orðið. Ein lestrabók. Fyrra tekstarøð.  
2015: Andin og lívið. Ein lestrabók. Onnur tekstarøð. 
2015: Krossgil. Føstulestrar. 
2016: Tilverutankar. Stuttsøgur og hugleiðingar. 
2018: Martin Luther: Til dagin og vegin. Tankar um trúnna. Týðing. 
2019: Martin Luther: Sannleikans orð. Fortalur til Halgubók. Týðing.

Keldur 

Prestar í Føroyum
Føroyskir rithøvundar
Føroyskir skaldsøguhøvundar
Føroyskir yrkjarar
Føðingar í 1949
Einar Petersen

Einar Petersen (føddur 19. juli 1939 í Sørvági, deyður 17. august 2002) var ein føroyskur rithøvundur. Hann skrivaði fyrstu føroysku krimiskaldsøguna, sum kom út á føroyskum, tað var í 1987.

Lívsleið 
Foreldur hansara vóru Danial Petur Petersen úr Sørvági og Katrina Petersen fødd Hansen úr Mykinesi. Eftir lokna skúlagongd, stutt eftir at hann var vorðin fermdur í 1953 fór hann á Føroya Fólkaháskúla. Árið eftir fór hann til skips, á Suðurlandið við sluppini Henry Freeman, og seinni ein sildatúr undir Føroyum við sluppini Sílinum. Sostatt upplivdi hann sum blaðungur endan á gomlu slupptíðini. Í 1957 fór hann á sjómannaskúla í Esbjerg í tríggjar mánaðir, haðandi gekk ferðin beinleiðis út at sigla. Hann sigldi við farmaskipum í okkurt um 23 ár. Honum dámdi væl at ferðast, í frítíðini ferðaðist hann nógv til eitt nú New York í USA, Genua í Italiu og Kobe í Japan. Eitt nú helt hann allar sínar feriur í Kobe í tíðarskeiðinum 1968 - 1972 og var í landi upp til tríggjar mánaðir um ferðina. Umframt at hann hevur siglt úti, hevur hann eisini arbeitt á flakavirkinum í Sørvági og sum arbeiðsmaður hjá Sørvágs kommunu.

Tað fyrsta sum varð útgivið, sum Einar hevði skrivað, var tá hann saman við tveimum øðrum næmingum á Háskúlanum skrivaði ein føroyskan stíl við heitinum: Heðin Brú: Lív og skaldskapur. Lærararnir hildu henda stíl vera so frægan, at teir settu hann í tíðindablaðið 14. september. Seinni bleiv hann endurgivin í einum riti hjá Háskúlanum. 

Einar gav út fyrstu føroysku krimiskaldsøguna í 1987. Tá hann andaðist í 2002, lá eitt handrit eftir hann, sum ikki var givið út. Rithøvundurin Sonni Jacobsen skrivaði søguna lidna og gav út bókina Lukretia í navninum hjá Einari Petersen í 2004. Tað vóru Sonni Jacobsen og Ólavur í Beiti, rithøvundar úr Sørvági, sum í samráð við arvingarnar hjá Einari, góvu út ymiskt skrivligt tilfar ið lá eftir Einar, alt varð útgivið í bókini Lukretia, tað var bæði nýtt og eldri tilfar, t.d. var krimiskaldsøgan "Deyðin sendir apríl" eisini við í bókini.

Útgivið

Skaldsøgur 
1987: Deyðin sendir apríl (krimiskaldsøga)
2004: Lukretia, útgivin tvey ár eftir deyða hansara av forlagnum Ytstifjórðingur, ISBN: 99918-934-0-7

Stuttsøgur 
1977: Jandus, stuttsøga, sum varð útgivin í myndablaðnum Magn
1993: Nemesis á útoyggj (stuttsøgusavn)
2004: Alicia er horvin (útgivin í bókini "Lukretia" tvey ár eftir deyða Einars)

Keldur 

Føðingar í 1939
Føroyskir rithøvundar
Føroyskir skaldsøguhøvundar
Ólavur í Beiti

Ólavur í Beiti (føddur 23. november 1952, uppvaksin í Sørvági er ein føroyskur rithøvundur og blaðmaður. Hann hevur útgivið fleiri bøkur. Hann stovnaði Vágaportalin  12. desember 2007 og rak hann í fleiri ár. Í 2013 seldi hann Vágaportalin til Gunnar Skúvadal úr Vestmanna, men fer hóast tað at halda fram við at skriva har eina tíð afturat.
 
Hann tók studentsprógv í 1973 í Hoydølum og hevur síðan fingist við ymiskt. Starvaðist sum blaðmaður í góð fýra ár, var eina tíð við føroyskum fiskiskipum á lodnu- og makrelveiðu og eisini í langfarasigling. Hann hevur eisini starvast sum skúlalæraravikarur í nøkur ár og var skúlaárið 1976/77 vikarur í Mykinesi. Hann hevur eisini búð í Onglandi og Danmark í nøkur ár í lestrarørindum, og býr nú aftur í Sørvági.  

Í 1980 gav kann út á egnum forlagi stuttsøgusavnið Ung sál, í 1988 savnið Genturnar í Leixoës, og í 1989 savnið Einaferð. Sama ár, 1989, skrivaði hann eisini heftið Sørvágs skúli í sambandi við skúlavígsluna tann 11. november 1989.
Í 1994 gav E.O.Prent Forlag út savnið Frøkun Snarljós og hennara dýrabæra ogn, og í 1995 gav hann út bókina Eitt slag av tíð.
Forlagið hjá honum nevnist Forlagið Grønhólmur og hevur givið út Genturnar í Leixoës og Einaferð, og bókina Eitt slag av tíð, sum var ein tann fyrsta bókin í føroysku ISBN - skrásetingini.

Fleiri av søgum hansara hava verið lisnar upp í Útvarpi Føroya og hava eisini staðið í føroyskum bløðum, eitt nú Dimmalætting og Oyggjatíðindum. Ólavur hevur útgivið stuttsøgur, skaldsøgur, hugleiðingar, endurminningar, greinar o.a.

Útgivið 
1988: Genturnar í Leixoës : stuttsøgur, 150 síður
 1994: Frøkun Snarljós - og hennara dýrabæra ogn, Tórshavn : E.O. Prent, 199 síður.
 1995: Eitt slag av tíð, Grønhólmur, 247 síður.
 1997: Når du kommer, endurminningar, Ann Ellefsen týddi til danskt. Sørvágur, Grønholmur, ISBN: 99918-900-6-8
1997: Úr egnum barmi, Viðmerkingar, bókaummæli og stuttsøgur, Grønhólmur, Sørvágur, 215 síður, ISBN: 99918-900-4-1
1997: Losi tann fyrsti, Grønhólmur, 3 søgur, 110 síður, ISBN: 99918-900-8-4
1998: Til kærleikin meg skilir, skaldsøga, Grønhólmur, 1998, ISBN: 99918-900-9-2. Innihald: Innihald: So lætt var tað. Deyðans barn. Eg sá hana. Lagnan hjá Tummasi. Vit ivaðust ikki. Eg steinaði ikki hundin hjá Tonio Glitter tá. Ketan. Tí gekst tað so leingi at fáa hjálp til Jóhan Steffan. Alkoholiseraður pástandur. Fyri hennara sakir. Journalistisk frágreiðing. Master Poul. Royndin hjá Guðmundi Stirlasson. Til kærleikin skilir meg. Sædd í oyði. Átta ónd ár. Dóttir mín. Gev mær sex. Veggir myrkursins. Ærligt spæl.
1999: Sangur einliga pápans, Grønhólmur, ISBN: 99918-900-7-6
2001: Aldanna børn, stuttsøgur, greinar, Grønhólmur, ISBN: 99918-960-0-7
2003: Tíðarmyndir - Fyrsta bók, Vestbók, ISBN: 99918-979-9
2006: Tjatt, stuttsøgusavn, Grønhólmur, 142 síður, ISBN: 9991896015

Keldur 

Beiti, Ólavur í
Føroyskir skaldsøguhøvundar
Føðingar í 1952
Høgni av Heiði

Høgni av Heiði (fyrr Mortensen, føddur 2. januar 1962 í Keypmannahavn, uppvaksin í Havn) er ein føroyskur rithøvundur.

Eftir studentsprógv úr Hoydølum tók hann prógv í russiskum á Pusjkin-skúlanum í Moskva 1983 og prógv á Føroya Læraraskúla í 1986. Sama árið flutti hann við vietnamesisku konuni til Keypmannahavnar, har hann hevur starvast á ymsum skúlum, bókasøvnum og heilsølum. Høgni hevur fyri seg sjálvan lisið bæði sálarfrøði, heimspeki og bókmentir, men einahelst gudfrøði hevur havt hansara áhuga. Hetta seinasta evnið hevur hann skrivað um í teimum føroysku bløðunum og givið út bókina Prestar og profetar, 18 greinir um átrúna og lívsáskoðan 1994. Við skaldsøguni Tað heita summarið, sum kom út í 1987 gjørdi Høgni av Heiði av álvara vart við seg í føroyskum bókmentum. Bæði tí søgan fer fram í Vjetnam, og tí hon er meira erotisk enn vanligt var í føroyskum bókmentum.

Útgivið

Skaldsøgur 
1987: Tað heita summarið. Skaldsøga. Mentunargrunnur Studentafelagsins. Endurútgivin av Sprotanum í 2013.
1994: Við bivandi hjarta. Skaldsøga. Mentunargrunnur Studentafelagsins. Endurútgivin av Sprotanum í 2013.
1996: Dagar í Vietnam. Brot úr lívvsøgu, Forlagið Hagasóljan. Endurútgivin av Sprotanum í 2013.

Yrkingar 
1995: Vatnið millum fjalla. Yrkingar. Forlagið Hagasóljan.

Aðrar útgávur 
1985: Kristiligur ágangur. Greinin, sum tey føroysku bløðini sensureraðu. Mótmælisrit. 
 1994: Prestar og profetar. 18 greinir um átrúna og lívsáskoðan (1986-91). Prometeus.
 2013: Føroyingur við ongum flaggi. 28 greinir og ummæli (1994-2005). E-bók. Vitra.

Keldur 

Føroyskir rithøvundar
Føroyskir skaldsøguhøvundar
Føðingar í 1962
Vida Akselsdóttir Højgaard

Vida Akselsdóttir Højgaard (fødd 1. mai 1945 og uppvaksin í Kaldbak) er ein føroyskur rithøvundur.

Lívsleið 
Eftir realprógv frá Færøernes Mellem- og Realskole fór hon í bankalæru og tók handilsprógv í 1963. Ígjøgnum øll áttatiárini skrivaði hon javnan í bløðunum um kvinnumál, um heim, børn, skúla og samfelagsmál yvirhøvur, og onkur yrking sá eisini dagsins ljós. Um hetta mundið var hon eisini politiskt virkin og varð uppstillað fyri Fólkaflokkin til løgtingsvalið í 1988 og í løgtingsvalið 1990. Hon hevur havt fleiri nevndarsessir, m.a í Barnaverndini í Havn, Felagnum Føroyar-Ísrael og Føroya Urtagarðsfelag, ið hon var við til at stovna, og í nýggjari tíð sum skrivari í Rithøvundafelag Føroya (2006-2008). Hon hevur roynt ymiskt úti á arbeiðmarknaðinum frá flakavirki og kafeteria til at seta prestar upp fyri Landsverk. Í 1997 tók hon danskt skrivstovuprógv og prógv í enskum og starvaðist eftir tað í eitt ár fyri oljuvinnuna við at umseta føroyskt blaðtilfar til enskt.

Sína fyrstu yrking skrivaði hon sum tíggju ára gomul (hon var uppá rím). Hevur altíð av og á skrivað sangtekstir, blaðgreinar, hugleiðingar og yrkingar. Í 2003 fór hon í holt við at skriva bókina Mørk, sum er eitt slag av ævisøgu í skaldsøguhami, og á vári 2008 fór hon undir at savna yrkingar, ið stava frá tíðarskeiðnum fyrst í áttatiárunum og fram til 2008.

Útgivið 
2005: Mørk. Skaldsøga. Mentunargrunnur Studentafelagsins
2008: Novemburmorgun. Yrkingar. Mentunargrunnur Studentafelagsins

Heiður
 2009: Mentanarvirðisløn M. A. Jacobsens

Keldur 

Føðingar í 1945
Føroyskir rithøvundar
Føroyskir skaldsøguhøvundar
Føroyskir yrkjarar
Føroyskir kvinnuligir rithøvundar
.me

.me er eitt alnets-tjóðarøkisnavn, sum er bílagt til Montenegro.

Økisnavn
.uy

.uy er eitt alnets-tjóðarøkisnavn, sum er bílagt til Uruguei.

Økisnavn
.kn

.kn er eitt alnets-tjóðarøkisnavn, sum er bílagt til St. Kitts og Nevis.

Økisnavn
.gp

.gp er eitt alnets-tjóðarøkisnavn, sum er bílagt til Guadeloupe.

Økisnavn
.gq

.gq er eitt alnets-tjóðarøkisnavn, sum er bílagt til Ekvatorguinea.

Økisnavn
.hm

.hm er eitt alnets-tjóðarøkisnavn, sum er bílagt til Heard- og McDonald-oyggjar.

Økisnavn
.lc

.lc er eitt alnets-tjóðarøkisnavn, sum er bílagt til St. Lusia.

Økisnavn

St. Lusia
.ly

.ly er eitt alnets-tjóðarøkisnavn, sum er bílagt til Libya.

Økisnavn
.mc

.mc er eitt alnets-tjóðarøkisnavn, sum er bílagt til Monako.

Økisnavn
.md

.md er eitt alnets-tjóðarøkisnavn, sum er bílagt til Moldova.

Økisnavn
.io

.io er eitt alnets-tjóðarøkisnavn, sum er bílagt til Bretsku Indiahavsoyggjar.

Økisnavn
.mh

er eitt alnets-tjóðarøkisnavn, sum er bílagt til Marshalloyggjar.

Økisnavn
.mk

er eitt alnets-tjóðarøkisnavn, sum er bílagt til Makedónia.

Økisnavn
.ml

er eitt alnets-tjóðarøkisnavn, sum er bílagt til Mali.

Økisnavn
.mm

er eitt alnets-tjóðarøkisnavn, sum er bílagt til Burma.

Økisnavn
.mo

er eitt alnets-tjóðarøkisnavn, sum er bílagt til Makao.

Økisnavn
.mp

er eitt internets-tjóðarøkisnavn, sum er bílagt til Norðurmarionnuoyggjarnar.

Økisnavn
.mq

er eitt alnets-tjóðarøkisnavn, sum er bílagt til Martinique.

Økisnavn
.nc

er eitt alnets-tjóðarøkisnavn, sum er bílagt til Nýkaledonia.

Økisnavn
.nu

er eitt alnets-tjóðarøkisnavn, sum er bílagt til Niue.

Økisnavn
Niue
.pm

er eitt alnets-tjóðarøkisnavn, sum er bílagt til Saint-Pierre og Miquelon.

Økisnavn
.pn

er eitt alnets-tjóðarøkisnavn, sum er bílagt til Pitcairnoyggjar.

Økisnavn
.st

er eitt alnets-tjóðarøkisnavn, sum er bílagt til Sao Tomi og Prinsipi.

Økisnavn
.su

er eitt alnets-tjóðarøkisnavn, sum er bílagt til Sovjetsamveldið.

Økisnavn
.td

er eitt internets-tjóðarøkisnavn, sum er bílagt til Kjad.

Økisnavn
.tf

er eitt alnets-tjóðarøkisnavn, sum er bílagt til TAAF (French Southern and Antarctic Lands).

Økisnavn
.to

er eitt alnets-tjóðarøkisnavn, sum er bílagt til Tonga.

Økisnavn
.tt

er eitt alnets-tjóðarøkisnavn, sum er bílagt til Trinidad og Tobago.

Økisnavn
.tv

er eitt alnets-tjóðarøkisnavn, sum er bílagt til Tuvalu.

Økisnavn
.tz

er eitt alnets-tjóðarøkisnavn, sum er bílagt til Tansania.

Økisnavn
.ua

er eitt alnets-tjóðarøkisnavn, sum er bílagt til Ukreina.

Økisnavn
.ug

er eitt alnets-tjóðarøkisnavn, sum er bílagt til Uganda.

Økisnavn
.ws

er eitt alnets-tjóðarøkisnavn, sum er bílagt til Samoa.

Økisnavn
.ye

er eitt alnets-tjóðarøkisnavn, sum er bílagt til Jemen.

Økisnavn
.yt

er eitt alnets-tjóðarøkisnavn, sum er bílagt til Mayotte.

Økisnavn
.za

er eitt alnets-tjóðarøkisnavn, sum er bílagt til Suðurafrika.

Økisnavn